**SZÁNTÓD KÖZSÉG ÖNKORMÁNYZATA KÉPVISELŐTESTÜLÉTNEK**

**14/2011.(X.20.) önkormányzati rendelete**

# SZÁNTÓD KÖZSÉG ÖSZTÖNDÍJÁRÓL[[1]](#footnote-1)

Szántód Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. tv. 13. § (1) bekezdése 15. pontjában meghatározott feladatkörében eljárva a következőket rendeli el[[2]](#footnote-2):

**1.§**

A képviselő-testület ösztöndíjat alapít tehetséges fiatalok közép-, illetve felsőfokú tanulmányaik támogatására.

**2.§**

1. Ösztöndíj adományozható olyan, legalább egy éves szántódi lakóhellyel rendelkező ***és*** életvitelszerűen ott lakódiákok számára, akik nappali tagozaton gimnáziumban, szakközépiskolában tanulnak és tanulmányi átlaguk a 4,5-öt meghaladja.
2. Ösztöndíj adományozható olyan, legalább egy éves szántódi lakóhellyel rendelkező ***és*** életvitelszerűen ott lakó diákok számára, akik nappali tagozaton gimnáziumban, szakközépiskolában tanulnak és tanulmányi átlaguk a 4,75-öt meghaladja.
3. Ösztöndíj adományozható olyan, legalább egy éves szántódi lakóhellyel rendelkező ***és*** életvitelszerűen ott lakó diákok számára, akik az első diploma megszerzése érdekében államilag elismert felsőoktatási intézményben főiskolai, vagy egyetemi szintű alapképzésben nappali tagozaton folytat tanulmányokat államilag finanszírozott , vagy költségtérítéses formában tanulmányokat folytatnak, az első szemeszter sikeres befejezését követően, ha az elbírálást megelőző szemeszterben (félévben) a (5) bekezdésben meghatározott módon számított tanulmányi átlaguk a 4,0-et meghaladta.
4. Nem részesíthető ösztöndíjban
5. (1)-(3) bekezdésekben meghatározott oktatási intézményben tanulmányokat folytató tanuló, hallgató, aki az elbírálást megelőző félévben, szemeszterben bármely oktatott tantárgyból elégtelen (vizsga)eredménnyel rendelkezik;
6. az ösztöndíj iránti kérelem benyújtásakor középfokú oktatási intézményben tanuló 23.életévét, felsőfokú oktatási intézményben tanuló hallgató esetében a 30.életévét betöltötte.
7. Tanulmányi átlag: valamennyi oktatott tantárgy félévi (szemeszteri) tanulmányi osztályzatokból számított átlaga.

(6) A 2.§ (1)-(3) bekezdéseiben az életvitelszerűen ott lakás: Egy magánszemély számára az a lakóingatlan szolgál ténylegesen, életvitelszerűen lakóhelyéül, ahonnan életét szervezi (pl. rendszeresen innen indul munkába vagy oktatási intézménybe, illetve ide tér haza), ahol a magánszemély az életviteléhez szükséges tevékenységeket – úgymint étkezés, főzés, mosás stb. – legjellemzőbben folytatja, amely családi élete helyszínéül szolgál, amely vonatkozásában közüzemi szolgáltatásokat vesz igénybe, illetve amely elsődleges elérhetőségi címeként (levelezési címként jelenik meg a hatóságoknál, közműszolgáltatóknál.

Megvalósul az életvitelszerűen ottlakás akkor is, ha például a polgár ezen lakóingatlan fekvésének helyétől eltérő településen dolgozik vagy tanul hétköznaponként, de hétvégén (hivatalos elfoglaltságai leteltével) lakóingatlanába tér vissza. A magánszemély köteles igazolni az életvitelszerűen ottlakást a kedvezmény igénybevételekor az alábbi dokumentumokkal:

a) lakcímkártya;

b)nyilatkozat a rendelet 1.számú melléklete alapján;

c)közüzemi szolgáltatók által kiállított igazolás, amely tartalmazza az igénybevevő nevét, lakóhelyét, a fogyasztási címet, a számlázási (levelezési) posta címet, valamint azt, hogy a számlázási posta cím mely időponttól érvényes; a kérelem benyújtását megelőző egy évről szóló közüzemi (áram, víz, gáz) számlák (részszámla, elszámoló számla).

**3.§**

1. Az ösztöndíj iránti kérelemhez mellékelni kell a tanulmányok folytatását, valamint a tanulmányi eredményt igazoló dokumentumokat. Az ösztöndíj iránti kérelem benyújtásának határideje minden év február 28.napja és szeptember 30.napja.
2. Az ösztöndíj odaítélése tanulmányi félévre történik. Amennyiben az ösztöndíjas tanulmányi eredménye a 2.§ (1)-(3) bekezdéseiben foglaltaknak ezt követően is megfelel, újabb kérelem benyújtásával a tanulmányok befejezéséig folyósítható. Első évfolyamos hallgató esetén ösztöndíj az első évfolyam második félévétől biztosítható
3. A tanulói, hallgatói jogviszony szünetelése (indokolt halasztás, külföldi ösztöndíj stb.) esetén ösztöndíj nem folyósítható.

**4.§**

(1) Az ösztöndíj megállapítása ügyében, ellenérdekű ügyfél hiányában, a kérelemnek helyt adó határozat egyszerűsített formában meghozható.

(2) Az ösztöndíjra való jogosultság, a jogosultat érintő jog és kötelezettség megállapítására, továbbá a hatósági ellenőrzésre az általános közigazgatási rendtartásrólszóló 2016. évi CL. törvény (Ákr.) rendelkezéseit kell alkalmazni.[[3]](#footnote-3)

(3)A képviselőtestület e rendeletben szabályozott önkormányzati hatósági ügyben az elektronikus ügyintézés lehetőségét kizárja.

1. Az ösztöndíj megállapításával és megszüntetésével kapcsolatos hatáskör gyakorlását a képviselőtestület a polgármesterre ruházza át.
2. A határozat ellen annak kézhezvételétől számított 15 napon belül lehet fellebbezni a képviselő-testülethez. A képviselő-testület döntésének közlését követő 30 napon belül kereseti kérelemmel pert lehet indítani a határozat felülvizsgálata iránt.[[4]](#footnote-4)

**5.§**

Az ösztöndíj mértéke a tanulmányi év hónapjaiban a 2.§ (1) bekezdésében meghatározott diákok részére havi 7.500,- Ft, a 2.§ (2) bekezdésében meghatározott diákok részére havi 10.000,- Ft, a 2.§ (3) bekezdésében meghatározott diákok részére havi 17.500,- Ft.[[5]](#footnote-5)

**6.§**

1. Az ösztöndíj nyilvántartásáról és havi folyósításáról a jegyző gondoskodik.
2. Az ösztöndíjat középiskolai tanuló esetén az ösztöndíjas törvényes képviselője számára kell kifizetni. Az ösztöndíj felvételére az ösztöndíjas is feljogosítható***.*** Felsőfokú oktatási intézetben tanuló hallgató esetén az ösztöndíjat az ösztöndíjas részére kell kifizetni vagy utalni.

**7.§**

Az ösztöndíjas köteles a Polgármesteri Hivatalt tájékoztatni a tanulmányi félév befejezésétől számított 10 munkanapon belül tanulmányi eredményéről, illetve tanulmányainak befejezéséről.

**8.§**

A polgármester az ösztöndíj folyósításának megszüntetéséről intézkedik, ha az ösztöndíjas

1. a ***7***.§-ban foglalt bejelentési kötelezettségeinek nem tesz eleget,
2. félévi tanulmányi eredménye nem felel meg a 2.§ (1) - (4) bekezdéseiben meghatározott feltételeknek,
3. tanulmányait befejezte,
4. az ösztöndíj elnyerése, illetve megtartása érdekében valótlan adatot közöl.

## Záró rendelkezések

**9.§**

* 1. E rendelet 2011.november 1. napján lép hatályba, azzal hogy rendelkezéseit a határozattal

jogerősen el nem bírált, folyamatban lévő ügyekben is alkalmazni kell.

* 1. Egyidejűleg hatályát veszti a Szántód Község Önkormányzat 5/2010.(II.26.) számú

rendelete a Szántód Község Ösztöndíjáról.

Szántód, 2011.október 14.

Dolgos János sk. Dr.Kiss Pál sk.

polgármester címzetes főjegyző

*Egységes szerkezetbe foglalva: 2020. február 24.*

*Köselingné dr. Kovács Zita*

*jegyző*

**„1. számú melléklet**

**a 13/2011. (X.20.) önkormányzati rendelethez**

„*NYILATKOZAT*

*az életvitelszerűen ottlakás igazolására*

*Név: ……………………………………………………..*

#### Születési hely, idő:………………………………………

*Anyja neve:……………………………………………..*

*Lakóhely:………………………………………………..*

*Tartózkodási hely:………………………………………*

*Okmányazonosító száma:……………………………….*

*Lakcímkártya száma:……………………………………*

*Büntetőjogi felelősségem tudatában nyilatkozatom, hogy lakóhelyem élek életvitelszerűen, lakóhelyem, ingatlan-nyilvántartási és értesítési címem azonos,*

1. *életemet innen szervezem*

*aa.) rendszeresen innen indulok munkába és idetérek haza;*

*ab.) rendszeresen innen indulok oktatási intézménybe és idetérek haza;*

*Ac.)……………………………………………….*

1. *az életvitelhez szükséges tevékenységet itt végzem (étkezés, főzés, mosás stb.);*
2. *a család élete helyszínéül szolgál;*
3. *lakóhelytől eltérő településen dolgozom hétköznap, de hétvégenként (hivatalos elfoglaltság leteltével) lakóhelyemre térek vissza;*
4. *lakóhelytől eltérő településen tanulok hétköznap, de hétvégenként (hivatalos elfoglaltság elteltével ) lakóhelyemre térek vissza.*

*Tudomásul veszem, hogy az esetleges büntetőjogi felelősség mellett a valótlan nyilatkozat adóügyi, szabálysértési, polgári jogi és közigazgatási felelősséget is megállapíthat, mely alapján abban a jogszabályban meghatározott szankciókat von maga után.*

*Egyéb fontos információ:……………………………………………………………….*

*………………………………………………………………………………………….*

*Dátum:……………………………………. Aláírás:………………………………….”*

1. Módosította a 3/2020. (II.24.) önkormányzati rendelet. Hatályos 2020. február 25. napjától [↑](#footnote-ref-1)
2. Módosította a 3/2020. (II.24.) önkormányzati rendelet. Hatályos 2020. február 25. napjától [↑](#footnote-ref-2)
3. Módosította a 3/2020. (II.24.) önkormányzati rendelet. Hatályos 2020. február 25. napjától [↑](#footnote-ref-3)
4. Módosította a 3/2020. (II.24.) önkormányzati rendelet. Hatályos 2020. február 25. napjától [↑](#footnote-ref-4)
5. Módosította a 3/2020. (II.24.) önkormányzati rendelet. Hatályos 2020. február 25. napjától [↑](#footnote-ref-5)